OpenLLM-France/wikimedia huggingface dataset:
# Guerzenneu Breih-Izel/Fest Louizon

| ◄ Karamb hur bro Breih | Fest Louizon | Konzamb Brehoneg ► |
* I
* Louizon, me hoér karet,
* En dé-men zou diméet
* Ha d’er fest è oh pedet,
* Hui, kérent hag amied.
* Sonnamb ol, soñnamb get joé,
* En dé-men a leuiné.
* II
* En inour de Louizon
* Me gleu er binieu é son.
* Chetu hi plom é tonet,
* Kazaliet get hé fried.
* Sonnamb ol, soñnamb get joé,
* En dé-men a leuiné.
* III
* Ur guen-hoarh ar hé géneu,
* Hi gerh arlerh er binieu,
* Hag en dud e lar dehi :
* « Louizon, eurus oh hui ! »
* Soñnamb ol, soñnamb get joé,
* En dé-men a leuiné.
* IV
* Un dro krol ar er hlazen
* E vé groeit é rauk miren.
* Louizon get hé fried
* Liant mat e saù en troed.
* Soñnamb ol, soñnamb get joé,
* En dé-men a leùiné.
* V
* Tud iouank, mal é dichuèh ;
* Doh en daul keméret léh.
* Deit de glask hou lod chervad,
* Bout zou treu mat de lipat.
* Sonnamb ol, soñnamb get joé,
* En dé-men a leùiné.
* VI
* Chistr milén, kaer é huéren,
* Souben dru ha bara chuen,
* Get kig berù ha kig rostet,
* Kafé huék ha kaud sukret.
* Sonnamb ol, soñnamb get joé,
* En dé-men a leùiné.
* VII
* Arlerh pred, er sonnerion
* E gleùér ataù é son;
* Ha ne vou ket kavet ré
* E sonnou ker brau eldé.
* Soñnamb ol, soñnamb get joé
* En dé-men a leùiné.
* VIII
* Er bombard hag er binieu
* E ra joé d’er haloneu :
* Ol en dud, bras ha bihan,
* E ven krol keti-ketan.
* Soñnamb ol, soñnamb get joé.
* En dé-men a leùiné.
* IX
* Get kement a leùiné
* Bean é ma paset en dé,
* Ha chetu deit en noz du,
* Pep unan e ia d’é du.
* Soñnamb ol, soñnamb get joé,
* En dé-men a leùiné.
* X
* Més érauk d’en neu bried
* Kenavo zou ret laret.
* Kenavo, bredér karet,
* Revou Doué genoh perpet !
* Sonnamb ol, soñnamb get joé,
* En dé-men a leùiné.
# Guerzenneu Breih-Izel/Konzamb Brehoneg

| ◄ Fest Louizon | Konzamb Brehoneg | Penaus choéj ur pried ? ► |
* I
* Cheleuet hag é kleueet (bis)
* Ur soñnen a neué saùet
* Lonla landerinet
* Ur sonnen a neúé sauet,
* Lon la
* Landerina.
* II
* Sauet a Vreih, mem bro karet (bis)
* Er vro kaëran e zou ér bed.
* III
* Bennoh de Zoué ma on gañnet
* E bro santél er Vretoned.
* IV
* Pe oé me géneu digoret,
* E brehoneg em es konzet
* V
* E brehoneg em es konzet,
* E brehoneg em es pedet.
* VI
* Pe den ér lann get me loñned
* Na liéset em es soñnet !
* VII
* Soñnenneu gal ne larén ket,
* Brehoneg e soñnen perpet.
* VIII
* Ha de noz, é korn en uéled,
* Mam-goh é tibunein hé ned.
* IX
* E laré d’emb : « ataù konzet
* Lavar hun tadeu Bretoned !
* X
* « Er brehoneg mar dilézet,
* Ne véet mui meit Galeùed ! »
* XI
* O mam-goh peur, ne zoujet ket,
* Dallimat é veemb Bretoned.
* XII
* Eit-on mé, tré ma vein ér bed,
* Brehoneg e gonzein perpet.
* XIII
* Ha memb d’en Nean pe vein gafùét,
* Er brehoneg n’ankoéhein ket.
* XIV
* Rak me gañnou get en Eled
* Kañnenneu kaer er Vretoned.
# Guerzenneu Breih-Izel/Penaus choéj ur pried ?

| ◄ Konzamb Brehoneg | Penaus choéj ur pried ? | Glahar Jeann Louiz ► |
* I
* Pe vou me chonj mé diméein, (ter)
* M’em bou ur plah e blijou d’ein.
* II
* Ne sellein ket doh en dañné, (ter)
* Na memb ré doh er vrauité.
* III
* Dañné ne ra ket eurusted, (ter)
* Braùitè bas avel moged.
* IV
* Ur plah iouank e choéjein mé, (ter)
* Etré uigent ha tregont vlé.
* V
* E houiou kondui tiegèh, (ter)
* Deurat er seud, gobér krampoèh.
* VI
* Ha n’em bou ket un damezél, (ter)
* E saù hé fen skan én aùél
* VII
* N’em bou ket hoah ur plah diés, (ter)
* Ag e huélér mohet liés.
* VIII
* Get ur pried a fal imur, (ter)
* Penaus em bou mé plijadur ?
* IX
* Pe vennein mé choéj ur pried, (ter)
* D’émen é vou ret d’ein monet ?
* X
* Ha me iei mé d’en tavarneu, (ter)
* Léh ma hès pep sort dirolleu ?
* XI
* Léh ma vé krollet doh muzik (ter)
* Er piano otomatik ?
* XII
* Er merhed fur hag avizet (ter)
* En tavarneu n’ou havér ket.
* XIII
* E tansal ne gavér énné (ter)
* Meit er merhed a fal vuhé.
* XIV
* Pelleit, o merhied dirollet, (ter)
* A hanoh hui ne vennan ket.
* XV
* Guèl é genein ur plah divlam (ter)
* E chom er gér étal hé mam.
* XVI
* Ur plah e vé guélet dalhmat (ter)
* Ag er mitin é labourat,
* XVII
* E vé guélet d’er sul ér gér (ter)
* Devot é laret er rozér.
* XVIII
* P’em bou kavet ur plah sort-sé, (ter)
* Me larou tragéré de Zoué.
* XIX
* Ha ni viùou eurus hun deu (ter)
* En ur hortoz er guir joéieu
# Guerzenneu Breih-Izel/Glahar Jeann Louiz

| ◄ Penaus choéj ur pried ? | Glahar Jeann Louiz | Ur Breton chuéh é Paris ► |
* I
* Un dé ma oen ar er valé tostig tra de Huéned,
* Me gavas er gèh Jeann Louiz ér park get hé lonned.
* II
* Er plah iouank, hé fen soublet hemb arsaù e ouilé ;
* Allas ! é kreiz er iouankiz dareu e rid eùé.
* III
* Mé oeit ha goulennet geti : « Perak é ouiles-té ?
* — Kanderù Julian, e laras hi, na maleurus on mé ! »
* IV
* Penaus é ous-té maleurus è kreiz er iouankiz ?
* Ha dad, ha vam e zou hoah biù, bara ne vank ket d’is.
* V
* — « Cheleu, kanderù, ma larou d’is er péh e hra poén d’ein ;
* Nitra ne glask me halon peur nameit um ziskargein.
* VI
* Er mitin-men, pe oen sauet, me zad e laré d’ein :
* Mal e vou d’is, me merh karet, mal e vou diméein.
* VII
* Ur pautr iouank ag er hornad en des ka koulennet,
* Dimé dehou : Pinik bras é, mès ivour un nebed.
* VIII
* Me zad em es mé reskondet, n’em bou ket un ivour,
* Rak ne gavein bamdé getou meit gloéz ha disinour.
* IX
* Guèl é genein ur pautrig peur en des komportemant
* Aveit ur pautr iouank ivraign en des ur ioh argant.
* X
* Un dén ivraign ne houér karein na moéz na bugalė ;
* Un dra hemb kin e houer gobér, krignat ol é zanné.
* XI
* Kaèr em es bet laret dehou, me zad ne gleué ket,
* Ha d’un ivraign, péh ur glahar ! diméein e vou ret.
* XII
* Jeann Louiz peur e huañnadé, e ouilé muioh-mui,
* Ha mé, beuneg, ne houien ket petra laret dehi.
* XIII
* Neoah ur chonj e oé deit d’ein é sellet d’oh en Né,
* Ha me laras d’er geh plahig pedein en Eutru Doué.
# Guerzenneu Breih-Izel/Ur Breton chuéh é Paris

| ◄ Glahar Jeann Louiz | Ur Breton chuéh é Paris | Fest Jozon ► |
* I
* Pe oen é Breih, mem bro karet, (ter)
* Eurus e oen, eurus perpet.
* II
* Eurus e oen get me bredér, (ter)
* Etal me zad, me mam tinér.
* III
* Get bara chuen e oen maget, (ter)
* Men goal a chistr em boé d’ivet.
* IV
* Me laré bamdé me feden, (ter)
* Me ié pep sul d’en overen.
* V
* Déieu santél ma oen kroédur, (ter)
* Me chonj énoh get plijadur.
* VI
* Déieu bourus, déieu ker mat, (ter)
* N’hellein jamės hous ankoéhat.
* VII
* Perak ér gér nen don chomet, (ter)
* A pe oen ken eurus perpet ?
* VIII
* M’em boé groeit er chonj diavis (ter)
* De hout penaus é oé Pariz.
* IX
* Ur sé eutru em boé lakeit (ter)
* Ha de Bariz chetu mé oeit,
* X
* Allas : é léh kavet dañné, (ter)
* N’em es kavet meit peuranté.
* XI
* E léh kavet plijadurieu, (ter)
* N’em es kavet meit trebilleu.
* XII
* N’hellan biùein pèl doh mem bro, (ter)
* De Vreih enta me iei éndro.
* XIII
* Me iei d’er lanneu boketek, (ter)
* Emen é konzér brehoneg.
* XIV
* Me iei de gleuet hoah é son (ter)
* Klehiér santél er vro breton.
* XV
* Hag é Breih me viùou bamdé (ter)
* Ken nen dei m’imean dirak Doué.
# Guerzenneu Breih-Izel/Fest Jozon

| ◄ Ur Breton chuéh é Paris | Fest Jozon | Konzeu ur Soudard Breihad é rauk monet d’er Brezel (1914) ► |
| Dimerh è Kerhuiton, Na kaereit fest e oé, gé ! | $\left.{\begin{matrix}\\\\\end{matrix}}\right\$ | diù huéh |
| Pear ejon, tregont lé D’er lun oé bet lahet, gé ! | $\left.{\begin{matrix}\\\\\end{matrix}}\right\$ | diù huéh |
| Er bombard, er binieu E gleuér é sonnein, gé ! | $\left.{\begin{matrix}\\\\\end{matrix}}\right\$ | diù huéh |
| Kent pèl ar en dachen E ma tolpet en ol, gé ! | $\left.{\begin{matrix}\\\\\end{matrix}}\right\$ | diù huéh |
| Neoah er soñnerion E arsaù én un taul, gé. | $\left.{\begin{matrix}\\\\\end{matrix}}\right\$ | diù huéh |
| E souben e zou dru, Ol en treu e zou huek, gé ! | $\left.{\begin{matrix}\\\\\end{matrix}}\right\$ | diù huéh |
| Pen dé achiù er pred E hér d’er grol éndro, gé ! | $\left.{\begin{matrix}\\\\\end{matrix}}\right\$ | diù huéh |
| Eit dichuéh er binieu E’ kannér mar a huéh, gé ! | $\left.{\begin{matrix}\\\\\end{matrix}}\right\$ | diù huéh |
| Duhont ardran er gué En hiaul e zou koéhet, gé ! | $\left.{\begin{matrix}\\\\\end{matrix}}\right\$ | diù huéh |
# Guerzenneu Breih-Izel/Konzeu ur Soudard Breihad é rauk monet d’er Brezel (1914)

| ◄ Fest Jozon | Konzeu ur Soudard Breihad é rauk monet d’er Brezel (1914) | Ur plah iouank a Sant-Brieg ► |
* I
* Un neuéted skontus
* Em es hiniù kleuet
* Etré Frans hag er Prus
* Brezél e zou saùet.
* II
* Hag en neuéted-sé
* Aben é ma streùet
* Ne huélér mui bamdé
* Meit faseu ankinet.
* III
* A veit-omb ni, pautred.
* Ne skuillamb ket dareu,
* Adal d’er Prusienned
* Kerhamb a vandenneu.
* IV
* Laramb ol kenavo
* D’hur kérent, amied,
* Damb de zihuenn er vro
* Doh hé anemized.
* V
* Diskoamb d’er Fransision
* E omb ní, Bretoned,
* E omb tud a galon
* Ha tud nerhus perpet.
* VI
* De Frans hur bro karet
* E ma nerh hun divréh,
* Aveti, mar bé ret,
* Ni rei hur goed abeh.
* VII
* Édan volanté Doué
* Chetu ni é vonet,
* Chonjet énomb bamdé,
* Kérent hag amied.
* VIII
* Mar nen damb ket éndro,
* Um bou groeit hur devér,
* Merúél aveit er Vro
* E zou meruel get gloér !
# Guerzenneu Breih-Izel/Ur plah iouank a Sant-Brieg

| ◄ Konzeu ur Soudard Breihad é rauk monet d’er Brezel (1914) | Ur plah iouank a Sant-Brieg | Er Iarig guen ► |
* I
* É Sant-Brieg é hes ur plah iouank, gé ! (diù huéh)
* Madeu, spered ha braùité,
* Nitra ne vank d’er plahig-sé.
* II
* M’em boé chonjet a houdé pèl amzér, gét (diù huéh)
* Kemér un train é gar Pondi
* Aveit monet de gonz dohti.
* III
* Mé oeit un dé get me sé guen kaèran, gé ! (diu huéh)
* Ar me fen un tog-plouz neùé,
* Ur chalén eur doh me hosté.
* IV
* Pen don arriù ér gér a Sant-Brieg, gé ! (diù huéh)
* Me ia kentéh betag hé zi
* Ha chetu mé bean dirak-ti.
* V
* « O plah iouank, e laran mé joéius, gé ! (diù huéh)
* Deùéh mat d’oh ha d’hou kérent !
* Me chonj e oé donet pèl kent.
* VI
* Mar plij genoh, cheleuet mé, plahig : gé ! (diù huéh)
* Deit on d’hou klask aveit pried :
* Eurus genein um gaveet.
* VII
* Etal Pondi m’em es ur gomenand, gé ! (diù huéh)
* Tost d’er Blanoèh é ma sauet,
* Kaeroh eiti ne huélér ket.
* VIII
* Ar er mézeu é ma bourus biùein, gé ! (diù huéh)
* Pèl doh safar er hérieu bras !
* Deit genein mé d’er pradeu glas.
* IX
* Hui e danoei leah dous hag amonen, gé ! (diù huéh)
* Ha chistr milèn avèl en eur,
* Chist huék ha mat, hemb tapen deur.
* X
* Hui e gleùou soñnein è brehoneg, gé ! (diù huéh)
* Guél é kañnamb én hur parkeu
* Eit ma kañnet én hou kérieu. »
* XI
* — « Me iei genoh, e lar er plah iouank, gé ! (diù huéh)
* Mès gorteit hoah ur miz pé deu,
* Eit ma vou pléneit mat en treu.
* XII
* Guir é laret, en dud ag er mézeu, gé ! (diù huéh)
* En hou farkeu e viù get joé,
* Mar dant é kér, ou devou ké. »
# Guerzenneu Breih-Izel/Fest Louizon

| ◄ Karamb hur bro Breih | Fest Louizon | Konzamb Brehoneg ► |
* I
* Louizon, me hoér karet,
* En dé-men zou diméet
* Ha d’er fest è oh pedet,
* Hui, kérent hag amied.
* Sonnamb ol, soñnamb get joé,
* En dé-men a leùiné.
* II
* En inour de Louizon
* Me gleu er binieu é son.
* Chetu hi plom é tonet,
* Kazaliet get hé fried.
* Sonnamb ol, soñnamb get joé,
* En dé-men a leùiné.
* III
* Ur guen-hoarh ar hé géneu,
* Hi gerh arlerh er binieu,
* Hag en dud e lar dehi :
* « Louizon, eurus oh hui ! »
* Soñnamb ol, soñnamb get joé,
* En dé-men a leuiné.
* IV
* Un dro krol ar er hlazen
* E vé groeit é rauk miren.
* Louizon get hé fried
* Liant mat e saù en troed.
* Soñnamb ol, soñnamb get joé,
* En dé-men a leùiné.
* V
* Tud iouank, mal é dichuèh ;
* Doh en daul keméret léh.
* Deit de glask hou lod chervad,
* Bout zou treu mat de lipat.
* Sonnamb ol, soñnamb get joé,
* En dé-men a leùiné.
* VI
* Chistr milén, kaer é huéren,
* Souben dru ha bara chuen,
* Get kig berù ha kig rostet,
* Kafé huék ha kaud sukret.
* Sonnamb ol, soñnamb get joé,
* En dé-men a leùiné.
* VII
* Arlerh pred, er sonnerion
* E gleùér ataù é son;
* Ha ne vou ket kavet ré
* E sonnou ker brau eldé.
* Soñnamb ol, soñnamb get joé
* En dé-men a leùiné.
* VIII
* Er bombard hag er binieu
* E ra joé d’er haloneu :
* Ol en dud, bras ha bihan,
* E ven krol keti-ketan.
* Soñnamb ol, soñnamb get joé.
* En dé-men a leùiné.
* IX
* Get kement a leùiné
* Bean é ma paset en dé,
* Ha chetu deit en noz du,
* Pep unan e ia d’é du.
* Soñnamb ol, soñnamb get joé,
* En dé-men a leùiné.
* X
* Més érauk d’en neu bried
* Kenavo zou ret laret.
* Kenavo, bredér karet,
* Revou Doué genoh perpet !
* Sonnamb ol, soñnamb get joé,
* En dé-men a leùiné.
# Guerzenneu Breih-Izel/Guerzen kannet e Kiberén (1928)

| ◄ Deviz étré Matelin ha Julian, perhindour er Mañnéguen (Parrèz Guénin) | Guerzen kannet e Kiberén (1928) | En inour d’en eutru Guillom ► |
Lun er Pantekoust (1928) é oé tolpet é Kiberén er gañnerion hag gañnerézed ag en Eskopti eit kannein ar un dro en overen bred.
Chetu amen ur huerzen e oé bet kañnet get kañnerézed Ploué er sal vras en hoari, arlerh kreisté.
Musik en Eutru DANTEK
* I
* Deit omb dumen a vro Ploué,
* A vro er lanneu boketek
* É men é konzér hoah bamdé,
* El guéharal, er brehoneg.
* II
* Deit omb, bredér ag en Arvor,
* Hemb doujein pé ker pèl e oé,
* A vro er Skorff, de vro er mor
* Eit kannein gloer d’en Entru Doué.
* III
* Na braú é guélet er mor bras
* Edan en hiaul hag é splandér !
* Guél é genemb er pradeu glas
* E zou duhont doh ribl er Stér.
* IV
* Brauoh é kavamb hur lanneu
* Goleit a voketeu milén
* Eit er rehér ag en audeu
* E huéler étal Kiberén.
* V
* Un tour neùé saúet ihuél
* E splann guen kann a drest Ploué ;
* N’en des chet kalz é Breih-izél
* Ker braú ka ker sonn él m’en dé.
* VI
* Ennou pear hloh, er ré kaëran
* E vé kavet pèl tro-ha-tro,
* E lar d’emb chonjal én Nean,
* Chonjal bamdé én hur guir bro.
* VII
* Bout zou kalz a vroieu bourus ;
* Mès neoah nen des bro erbet,
* É men e viùamb ken eurus
* El é Ploué, hur bro karet.
* VIII
* Bro Ploué, léh ma omb gañnet
* Léh m’hun es biúet a vihan,
* Hou tilézein ne vennamb ket
* Ken nen déemb de vro en Nean !
# Guerzenneu Breih-Izel/Er Voéz koh a Bloué

| ◄ Deviz étré Garit ha Jannig | Er Voéz koh a Bloué | Gouil hantérhant vléad belégèh en Eutru Conan, person Neulieg ► |
* I
* A pe oen mé plah iouank
* Nag ur vraù e oen mé, gé !
* Merhed braù ne oént ket stank
* El-on è bro Ploué, gé !
* Allas ! er gohoni
* En des me goalauzet, ô !
* Bremen ne don ket mui
* Er goanten ma on bet
* II
* A pe oen arriú en oèd,
* En oèd de ziméein, gé !
* Bout oé lod kaér a bautred
* E sellé bouill doh-ein, gé !
* Allas ! er gohoni
* En des me goalauzet ; ô
* Bremen ne vé groeit mui
* Anehon stad erbet.
* III
* A pe den d’er pardonieu,
* Na fonnabl é kerhen ! gé !
* Goleit a vrageriseu
* Me saúé plom me fen, gé !
* Allas ! er gohoni
* En dès me goalauzet, ô !
* Ha bremen ne don mui
* Meit ur gèh voéz kroset.
* IV
* De soñnein ér filajeu
* Nag ur vad e oen mé ! gé !
* Pe laren me soñnenneu
* En ol e cheleué, gé !
* Allas ! er gohoni
* En dès me goalauzet, ô !
* Bremen ne sonnan mui :
* Me boéh e zou torret.
* V
* En amzér a valardé
* Pe sonné er binieu, gé !
* Na bourus è kaven mé
* Monet d’er chervadeu ! gé !
* Allas ! er gohoni
* En des me goalauzet, ô !
* Bremen ne glaskan mui
* Meit chom er gêr perpet.
* VI
* Me oé mé ur plah bouljant.
* Eit gobér un dro krol, gé
* Ha me grolle ker liant
* Ma oé soéhet en ol, gé :
* Allas ! er gohoni
* En des me goalauzet, ô !
* Krol bremen n’hellan mui :
* Beh em es é kerhet !
* VII
* Mes perak um glemman mé ?
* O me halon, kentoh, gé !
* Laramb trugéré de Zoué,
* Ramb dehou mil bennoh, gé !
* Alerh er gohoni
* D’en Nean me vou galúet, ô !
* Ha kin a velkoni,
* Eurus e vein perpet !
# Guerzenneu Breih-Izel/Er Iarig guen

| ◄ Ur plah iouank a Sant-Brieg | Er Iarig guen | Kenavo de Dour koh Ploué ► |
* I
* Me mam en doé ur iarig guen, (diù huéh)
* Hag e zové en hé ruchen.
* Tré matura ririre, trélanlire,
* Trélanla, trématura rira.
* II
* Ur iarig e zové bamdé (diù huéh)
* Deu ui guen-kann èlti eué.
* III
* Ér vro iar erbet ne zové (diù huéh)
* Uieu ker braù avel hé ré.
* IV
* Hag hé uieu e oé ken huek (diù huéh)
* Ma hrent d’en ol lipat ou beg !
* V
* Geté pe oé lardet kranpoèh, (diù huéh)
* Na braseit joé en tiegèh !
* VI
* Nezé ré vras ha ré vihan (diù huéh)
* De glask ou lod e dosté bean.
* VII
* Allas! un dé ag hé ruchen (diù huéh)
* Oé bet kollet er iarig guen
* VIIi
* Ur lon pañnek, Juhern hanùet, (diù huéh)
* Er iarig guen en doé laeret.
* IX
* Hag a houdé, er luherned (diú huéh)
* Ne hra ket vad d’ein ou guélet.
# Guerzenneu Breih-Izel/Kenavo de Dour koh Ploué

| ◄ Er Iarig guen | Kenavo de Dour koh Ploué | Salud d’en Tour neué ► |
E Ploué guéharal e oé un tour mein glas, get é ben krommet prest de goéh.
Er huerzen-men e zou bet saùet eit laret dehou kenavo.
* I
* Tour Ploué, kenavo !
* Ne veet mui guélet
* E seuel drest er vro
* Hou pen moén ha krommet
* II
* A blud é oh taulet,
* O tour koh me farréz ;
* Més énnoh me spered
* E chonjou hoah liés.
* III
* Er bed-men ol en treu
* E goéh ag e dremén,
* Er gué bras ér hoèdeu
* Ha memb en touríeu mén.
* IV
* Pèl zou, tour koh Ploué,
* Hou pen e oé pléget,
* Hou mangoérieu eué
* E mar a léh feutet.
* V
* Mes neoah en hou saú,
* A houdé huéh kant vlé,
* Huí e ziskoé atau
* En Nean de dud Ploué.
* VI
* Ha bremen koéhet oh,
* Mès, o burhud! kentéh,
* Chetu un tour kaeroh
* E seuel én hou léh.
* VII
* En tour-men kent ar blé,
* Kent pardon Sant-Audén,
* E splannou drest Ploué.
* Sauet ihuél é ben.
* VIII
* Ha pear hloh bras goudé,
* Get joé én hur halon,
* E lein en tour neùé
* E gleueemb é son !
# Guerzenneu Breih-Izel/Salud d’en Tour neué

| ◄ Kenavo de Dour koh Ploué | Salud d’en Tour neué | Breiz-Izél er vro hemb par ► |
Er hetan mein a nehou e oé bet lakeit en déieu ketan a viz merh 1925.
Ne oé ket hoah achiù er blé, pe oé achiùet er labour.
* I
* Ni hou salud, o tour neué,
* E huélamb get er joé vrasan.
* Na braù é splañnet drest Ploué,
* Thuél saúet tréma en Néan !
* II
* E léh en tour peur ha truhek
* Get é ben mén-glas kostéet,
* Plom, ligernus ha dantelek
* A ziabel é oh guélet.
* III
* El ur biz diskoeit d’emb ataù
* En Nean, bro kaer er leuiné,
* Léh ma vér eurus hemb arsaù,
* Arlerh mizérieu er vuhé !
* IV
* Eleih a dud, hiniù en dé,
* Ne hrant meit sellet doh en doar,
* El a pe vehé ol ou joé
* En devalen-men a hlahar.
* V
* Mes bremen, é sellet doh-oh,
* En dud pléget ar ou madeu,
* E vennou seuel ihuéloh
* Ou deulegad hag ou chonjeu.
* VI
* Pégement a dud é Ploué
* E zei ér bed hag e varùou !
* Ha hui ataù, blé arlerh blé,
* Plom én hou saù hui e chomou.
* VII
* Hui e huélou seùel un dé,
* Marsé kent kant vlé a vamen,
* Etal-oh un iliz neué
* Kaèroh ha brasoh eit honen.
* VIII
* Doh hou kuélet, o tour neué,
* Ker braù ha ken ihuél saùet,
* Ploué en des inour ha joé :
* Tourieu èl-oh kalz n’en des chet.
* IX
* architecte    entrepreneur
* En duchentil Guillaum, Jamet,
* Genoh en des inour eùé,
* Genoh én amzér de zonet
* E viùou er chonj a nehé.
* X
* En dud ar hur lerh é Ploué
* Dirak-oh e chomou bamet,
* Hag e larou : « Inour d’er ré
* En des ur tour ker braù saùet ! »
# Guerzenneu Breih-Izel/Breiz-Izél er vro hemb par

| ◄ Salud d’en Tour neué | Breiz-Izél er vro hemb par | Chomet é Breih ► |
* I
* Kannamb ol, kañnamb get joé,
* Ur sonnen groeit a neué
* En inour d’hur bro santél,
* En inour de Vreih-izél,
* Breih izél, er vro hemb par,
* Er gaeran zou ar en doar.
* II
* Dré er bed pe dreménan,
* Kalz a vroieu e huélan ;
* Mès ne gavan bro erbet
* Ker braù èl mem bro karet,
* Breih-izél er vro hemb par,
* Er gaeran zou ar en doar.
* III
* E Paris em es guélet
* Tiér bras ihuél saùet.
* Guél é plijé d’em halon
* Ti me zad ér vro breton,
* Breih-izél er vro hemb par,
* Er gaeran zou ar en doar.
* IV
* E bro Lourd, mañnéieu kaer
* E saù ou fen én amzér.
* Guèl é genein er lanneu
* Milén get er boketeu,
* Lanneu Breih, er vro hemb par
* Er gaeran zou ar en doar.
* V
* Get er guénéhtu é bleu.
* Pe huélan guen hou parkeu,
* Na braùet hou kavan mé,
* O mem bro a garanté !
* Breih-izél, er vro hemp par,
* Er gaeran zou ar en doar.
* VI
* El agent, pe oén bihan,
* Brehoneg hoah é konzan ;
* Me ven konz, me ven kañnein
* Brehoneg tré ma viùein,
* Lavar Breih, er vro hemb par,
* Er gaeran zou ar en doar.
# Guerzenneu Breih-Izel/Chomet é Breih

| ◄ Breiz-Izél er vro hemb par | Chomet é Breih | En amzér a groèdur é Breih ► |
* I
* D’en neùé han pe vé guélet
* Er bleu ér gué,
* O Breih izél, mem bro karet,
* Na braù ous-té !
* En hiaul e splann ligernus kaèr
* Ar er mézeu ;
* A glei, a zéheu ne huélér
* Meit boketeu.
* II
* Duhont, dumen er pichonned
* Er bodeu kloar
* E gan bamdé d’er Vretoned
* Hag ind e lar :
* Bugalé Breih, eurus oh hui
* Eurus meurbet ;
* Ur vro ker kaèr èl hous hani
* Ne gavér ket.
* III
* Laramb eué get en éned,
* A voéh ihuél :
* Naren, nen des chet bro erbet
* El Breih izél
* Raksé, Breihiz, ne chonjamb ket
* Monet e kér,
* Mes chomamb de viùein perpet
* En hur bro kaer.
* IV
* Perak, Breihiz, monet é kér ?
* Laret d’ein mé,
* Hu hui e gred é berr amzér
* Kavet dañné ?
* Argant é kér ne gaveet,
* Kentoh, allas !
* E léh dañné hag eurusted,
* Diannéz vras,
* V
* Pégement a dud fariet
* Pèl doh ou bro,
* E rauk ur blé ou des chonjet
* Donet éndro !
* Endro d’er lanneu boketek,
* D’er pradeu glas,
* E men é viùér kalonek
* Bihan ha bras.
* VI
* E Breiz-izél ar er mézeu
* Kaer é biùein.
* Sellet Breihiz én ou farkeu
* Ol é huizein ;
* Tuemdér en hiaul de greiz en han
* E sko dalhmat ;
* Breihiz ataù joéius e gan
* E labourat.
* VII
* Ha d’er gouian ér filajeu
* En dro d’en tan,
* Breihiz e lar hoah soñnenneu
* Avèl d’en han.
* Bras ha bihan, koh ha iouank,
* E mant tolpet
* Lod ér gadoér, lod ar er bank
* Ol azéet.
* VIII
* Mam-goh en hé hognel chouket
* Get hé hégél,
* E lar : Mem bugalé, chomet
* E Breih izél.
* Chomet én hou pro de viúein
* El hou tadeu ;
* Eldé no zoujet ket huizein
* En hou parkeu. »
* IX
* Ag hou konzeu trugéré d’oh,
* Mam-goh karet,
* Labourat doar èl hun tud koh
* Ne zoujamb ket.
* E Breih-izél é chomeemb
* Pad hur buhé,
* Ken ne zei Doué de laret d’emb
* Monet d’en Né.
# Guerzenneu Breih-Izel/En amzér a groèdur é Breih

| ◄ Chomet é Breih | En amzér a groèdur é Breih |
* I
* Liéset é chonjan
* En amzér-hont trémenet
* A pe oén hoah-bihan
* Er gér léh ma hon gañnet !
* Amzér bourus, amzér vat !
* Me chonj énnoh bamdé,
* Pe oén ér gér get me zad
* Nag eurus é oén mé !
* II
* Me laré me feden
* Dirak limaj er Huerhiéz,
* Me ié d’en overen
* D’en iliz a me farréz.
* Eurus omb ni, Bretoned !
* Ag en oed tinéran
* Lakeit omb bet de sellet
* Tréma bro kaer en Nean.
* III
* Kaset oen bet d’er skol
* Aveit diskein er galleg ;
* En despet d’er simbol
* Konzein e hren hrehoneg.
* Me zalhou de gonz perpet
* Lavar kaèr hun tadeu,
* Rak énnou em es disket
* Me hetan pedenneu.
* IV
* Pe oé iein er gouian,
* Chouket é korn en uéled,
* Me dummé doh en tan
* Men dehorn ha men deu droed.
* Bleùein e hré me halon
* Kement guéh ma tanhouen
* Kestén grillet ér balon
* Ha chistr dous ér huéren.
* V
* Get en amzér neué
* Pe oé glaseit er mézeu,
* Liés è lein er gué
* ’Me ié de glask néhiadeu.
* El un estig ar er bar,
* Hemb arsaù e kañnen
* Hag en dason ér hoed kloar
* E laré me soñnen.
* VI
* En amzér ag en han
* Pe ien d’er prad de foennat,
* Avel er ré vrasan,
* Me saùé foén a forhad.
* D’en est édan en tuemder,
* Plijet bras e hré d’ein
* Monet d’er park divanch-kaèr,
* Eit sekour éndrammein.
* VII
* A garadeu d’er gér
* Pe oé tolpet er bléad,
* E tornein ar er lér
* Me gavé hoah bourus mat.
* En tauleu freill, guéh-d’er-huéh,
* Ar er plouz e darhé.
* Ag en devalen abéh
* Sel taul e reskondé.
* VIII
* Pe oé heijet eué
* En avaleu hag er pér
* Monet e hren get joé
* D’ou cherrein én ur banér.
* Goudé ma oent bloteit mat,
* Er velin ou mâlé,
* Hag a bep tu d’er masad
* Er chistr dous e ridé.
* IX
* Chomet, o mem breder,
* De viùein ar er mézeu,
* Goarnet er lavar kaer
* En dès konzet hou tadeu.
* Chomet ataù, Bretoned,
* Bretoned tud a fé,
* Hag eurus ol e veet
* Er bed-men hag en Né.